‘Sound of freedom’ i ‘Me he tragado un extraterrestre’, pròximes estrenes en el cinema Tívoli
2025-07-24

El cinema Tívoli segueix endavant amb la seua programació d’octubre i la cartellera per al penúltim cap de setmana del mes acosta al públic dues noves estrenes: Me he tragado un extraterrestre, com a proposta de cinema familiar i Sound of freedom (So de Llibertat), per a públic adult. Hi haurà sessions de cinema el divendres 20 i el diumenge 22 d’octubre. El dissabte 21 no hi haurà sessions de cinema perquè el Tívoli es troba albergant, els dissabtes, les presentacions de les comissions falleres de Burjassot.

Dirigida per Alejandro Monteverde i protagonitzada per Jim Caviezel, Sound of freedom (So de Llibertat) narra la història de Tim*Ballard, un ex agent de Seguretat Nacional dels Estats Units que va deixar el seu treball per a dedicar la seua vida, submergint-se en el submon del tràfic de persones al llarg de Llatinoamèrica, a intentar salvar les vides de centenars de xiquets. El controvertit film ha arribat a la pantalla gran, convertint-se en èxit de taquilla i es torna encara més impactant al saber que està inspirat, suposadament, en una història real. La pel·lícula es projectarà al cinema Tívoli el divendres 20, a les 22.30 h i el diumenge 22 d’octubre, a les 19.30 h.

Com a contrapunt al drama de So de Llibertat, el cinema Tívoli proposa també, per a públic familiar, la pel·lícula Me he tragado un extraterrestre, que es projectarà el divendres 20, a les 19.30 h i el diumenge 22 d’octubre, a les 16.30 h. Es tracta d’un film d’animació per a tots els públics que es pretén ser un simpàtic homenatge a la ciència-ficció dels anys 80. Els protagonistes són Gus, Sophie i Max, integrants de l’equip de la Força de Protección Espacial que lluita contra el crim en l’univers i que, un bon dia, pateixen un accident en la seua nau microscòpica, aterrant en la Terra, concretament a l’interior del cervell de Norman, un adolescent de 16 anys.

Les entrades per a gaudir del cinema a Burjassot tenen un preu únic de 4 euros (a excepció dels dimecres, que té un preu únic de 2 euros per als majors de 65 anys) i es poden adquirir telemàticament en este ENLLAÇ o en la pròpia taquilla del Tívoli, des de mitja hora abans de l’inici de cada projecció.